32006D0800
L 325/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 ноември 2006 година
за одобряване на плановете за ликвидиране на класическа чума по свинете при диви прасета и относно спешната им ваксинация срещу тази болест в България
(нотифицирано под номер С(2006) 5468)
(текст от значение за ЕИП)
(2006/800/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния, и по-специално член 41, параграф 3 от него,
като взе предвид Акта за присъединяване на България и Румъния, и по-специално член 42 от него,
като взе предвид Директива 2001/89/ЕО на Съвета от 23 октомври 2001 г. относно мерки на Общността за борба на класическа чума по свинете (1), и по-специално член 16, параграф 1, втора алинея и член 20, параграф 2, четвърта алинея от нея,
като има предвид, че:
(1)
Директива 2001/89/ЕО въвежда минимални мерки на Общността за контрол на класическата чума по свинете. Тези мерки включват разпоредбата относно това, че държавите-членки трябва да изпратят до Комисията, след потвърждение на първия случай на класическа чума по свинете при диви прасета, план с мерки за ликвидиране на тази болест. Посочената директива също така съдържа разпоредби относно спешно ваксиниране на диви прасета.
(2)
Класическа чума по свинете се среща при диви прасета в България.
(3)
Като се вземе предвид присъединяването на България, мерките, отнасящи се до ситуацията по отношение на класическата чума по свинете в тази страна, следва да се предвидят на нивото на Общността.
(4)
България изготви програма за изследване и контрол на класическата чума по свинете в цялата територия на страната. Програмата все още продължава.
(5)
България също така изпрати до Комисията за одобрение на 31 май 2006 г. план за ликвидиране на класическата чува по свинете при диви прасета и план за спешна ваксинация на такива прасета в цялата територия на България.
(6)
Изпратените от България планове са разгледани от Комисията и се установи, че те съответстват на Директива 2001/89/ЕО.
(7)
С оглед на присъединяването на България тези планове следва да се одобрят като временна мярка, която се прилага от дата на присъединяването за период от девет месеца.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
План за ликвидиране на класическата чума при диви свине
Планът, изпратен от България до Комисията на 31 май 2006 г. за ликвидиране на класическата чума при диви свине в областта, която е посочена в точка 1 от приложението, е одобрен.
Член 2
План за спешна ваксинация срещу класическата чума по свинете при диви прасета
Планът, изпратен от България до Комисията на 31 май 2006 г. за спешната ваксинация срещу класическа чума по свинете при диви прасета в областта, която е посочена в точка 1 от приложението, е одобрен.
Член 3
Съответствие
България предприема необходимите мерки, за да се съобрази с настоящото решение, и публикува тези мерки. България незабавно информира Комисията за това.
Член 4
Приложимост
Настоящото решение се прилага само като предмет и от датата на влизане в сила на Договора за присъединяване на България и Румъния.
То се прилага за срок от 9 месеца.
Член 5
Адресати на настоящото решение са държавите-членки.
Съставено в Брюксел на 23 ноември 2006 година.